Taipei

**Taipei** (kinesisk , pinyin: **', taiwansk **') er Republikken Kinas (Taiwan) hovedstad og den største byen på Taiwan. Byen hadde 2 512 000 innbyggere i 2023, mens storbyområdet hadde en befolkning på 6 553 000.

Republikken Kinas offisielle hovedstad er fremdeles Nanking, men Taipei ble etablert som midlertidig hovedstad i 1949 etter at Kuomintang ble fordrevet fra det kinesiske fastlandet under den kinesiske borgerkrigen. Taipei er det finansielle, økonomiske og politiske senteret på Taiwan. 

## Historie
Området der Taipei ligger i dag ble først bebodd av Ketagalanstammen. Hankinesere fra Fujian kom allerede i 1709. I 1894 ble byen hovedstad i Taiwan. 
I 1895 la japanerne øya under seg etter Qing-dynastiet tapte den første kinesisk-japanske krig mot Japan i 1895 og byen fikk navnet **Taihoku** (臺北市 たいほくし Taihoku-shi). Byen ble så hovedstad for det japanske styre og ble utviklet til et administrativt sentrum på øya.

Japanerne var imidlertid blant taperne av andre verdenskrig, og øya havnet atter igjen under kinesisk styre. Etter Kuomintangs nederlag i den kinesiske borgerkrig flyktet de til Taiwan. Der videreførte de *Republikken Kina*, og Taipei ble midlertidig hovedstad. Etter dette ekspanderte byen noe. Byens befolkning steg over en million mennesker i begynnelsen av 1960-årene. I midten av 1970-tallet lå befolkningen på over to millioner. Tilveksten bremset deretter.

## Geografi
Taipei ligger i Taipeibekkenet (台北盆地) i nordlige Taiwan og grenser i sør til elven Sindian (新店溪) og i vest til elven Danshuei (淡水河). De nordlige distriktene Shilin og Beitou fortsetter nord for elven Chilung (基隆河) og grenser til nasjonalparken Yangmingshan (陽明山國家公園). Det høyeste punktet i området er Cising som er 1&nbsp;092 meter høyt. Fjellet ligger ved vulkangruppen Datun, i vestre Yangmingshan.

På grunn av sin beliggenhet i en dal opplever byen ofte høye temperaturer og høy luftfuktighet under sommeren, et problem som øker på grunn av den høye befolkningstettheten og bruken av luftkondisjonering. Klimaet er subtropisk. Iblant rammes byen av tyfoner. Tyfonsesongen varer mellom juni og oktober.

Taipei er inndelt i 12 distrikt. Avgasser fra motorkjøretøy påvirker luftkvaliteten noe.

## Klima

## Administrative bydeler (distrikter)

## Offisiell status

Republikken Kina gjør offisielt krav på å representere hele Kina, det vil si også Fastlands-Kina, som *de facto* og av de aller fleste land anerkjennes å styres av Folkerepublikken Kina. Republikken Kina hevder videre at dens egentlige hovedstad er Nanjing, er en by som ligger vest for Shanghai på fastlandet. Byen Taipei er offisielt sett således bare midlertidig tilhold for Republikken Kinas nasjonale regjering.

Den kommunistiske Folkerepublikken Kina, hvis nasjonale hovedstad er Peking, hevder at Republikken Kina på Taiwan er en utbryterstat, som burde tilbakeføres  til moderlandet, om nødvendig med militærmakt.

## Festivaler og begivenheter
Det er mange årlige taiwanesiske festivaler som holdes i Taipei, blant annet Yuanxiaojie og Shuang Shi Jie. Et vanlig sted for festivaler og andre evenemanger er på torget foran Guoli Zhongzheng Jiniantang.

## Transport
De fleste regulære internasjonale flyvinger skjer på Taiwan Taoyuan International Airport i det nærliggende Taoyuan. Flyplassen Songshan i hjertet av byen er mest for innenriksfly, samt noen charterreiser.

Taipeis kollektivtrafikksystem MRT, nå kjent som Taipeis tunnelbane, driver også bybane basert på VAL (automatisk bybane) med tunnelbanen. Begge gjennomgår en ekspansjon.

Taipeis hovedstasjon er den største taiwanske jernbanestasjonen, og fungerer også som nav for tunnelbanen.

Et godt utbygd bussystem kjører gjennom hele byen og dekker områder som ikke tunnelbanen når.

## Bilder

Fil:Taipei Taiwan Presidential-Office-Building-01.jpg|Tidligere Taihoku soutokufu (1919)
Fil:台北紀州庵.jpg|Kishu Kishu An Litteraturhuset
Fil:北投文物館(原佳山旅館).jpg|Beitous museum, Taipei (1921)
Fil:Taipei Taiwan Red-House-Theater-01.jpg|Det røde hus i Ximending (西門紅樓), oppført under det japanske styret som et marked. Nå er bygningen brukt som kino.
Fil:Former Osaka Shosen Taipei Branch restoration 20190525b.jpg|Tidligere Osaka Shosen Bransjen i Taipei etter gjenoppbyggingen (nåtidens Mitsui O.S.K. Lines) oppført i 1937.
Fil:臺灣總督府博物館 01.jpg|Nasjonalmuseet i Taipei (etablert i 1915)
Fil:專賣局.jpg|Monopoly Bureau（1922）
Fil:Taipei Post Office front view 20181018.jpg|Fasaden på Taipeis postkontor, Taipei (1928)
Fil:Taipei Taiwan Zhongshan-Hall-01.jpg|Den offentlige sal, Taipei (1936)
Fil:Taipei Taiwan Bank-of-Taiwan-Head-Office-Building-01.jpg|Den taiwanske bank (1938)
Fil:Taipei Taiwan Judicial-Yuan-01.jpg|Taiwans høyesterett, Taipei (1934)


## Referanser


## Eksterne lenker
*